**Ministru kabineta noteikumu projekta “****Grozījumi Ministru kabineta 2016. gada 15. marta noteikumos Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” īstenošanas noteikumi””   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Precizēt darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” (turpmāk – 6.1.3.1. pasākums) īstenošanas nosacījumus, t.sk.:   1. paredzēt iespēju projekta iesniedzējam priekšfinansēt snieguma rezervi, piesaistot publiskos līdzekļus. 2. papildināt projekta neattiecināmo izmaksu segšanas nosacījumus.   Projekts stāsies spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2016. gada 15. marta noteikumu Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” īstenošanas noteikumi”” (turpmāk – Noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz precizēt 6.1.3.1. pasākuma īstenošanas nosacījumus, t.sk.:  1) paredzēt iespēju projekta iesniedzējam priekšfinansēt snieguma rezervi, piesaistot publiskos līdzekļus.  MK 2016. gada 15. marta noteikumos Nr. 158 “Darbības programmas “Izaugsme un nodarbinātība” 6.1.3. specifiskā atbalsta mērķa “Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu” 6.1.3.1. pasākuma “Rīgas pilsētas integrētas transporta sistēmas attīstība” īstenošanas noteikumi”” (turpmāk – Noteikumi Nr.158) ir noteikts 6.1.3.1. pasākumam kopējais plānotais finansējuma apmērs 88 364 076 *euro,*  tai skaitā Kohēzijas fonda (turpmāk – KF) finansējums ir 75 109 464 *euro* un pašvaldības finansējums - vismaz 13 254 612 *euro*.  Pasākuma ietvaros KF piemēro snieguma rezervi – 6,19% apmērā, kas ir 4 646 774 *euro*. Līdz ar to pieejamais kopējais KF finansējums līdz 2018.gada 31.decembrim, lai slēgtu vienošanās par projektu īstenošanu, ir 70 462 690 *euro*, paredzot Noteikumu Nr.158 4.2.1.1. apakšpunktā minētā iznākuma rādītāja izpildi vismaz 3,56 km apjomā. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo KF finansējumu līdz Noteikumu Nr. 158 7. punktā minētajam apmēram.  Atbilstoši Finanšu ministrijas kā Eiropas Savienības struktūrfondu un KF (turpmāk – ES fondi) 2014. – 2020.gada plānošanas perioda vadošās iestādes (turpmāk – Vadošā iestāde) 2016. gada 3. jūnija skaidrojumam “Vadošās iestādes skaidrojums par snieguma rezerves piemērošanu ES fondu 2014.-2020. gada plānošanas periodā”, ja MK noteikumos par specifiskā atbalsta mērķa (turpmāk – SAM) vai pasākuma īstenošanu ir paredzēta snieguma rezerve, ir pieļaujams priekšfinansēšanas modelis.  Priekšfinansēšanas modelis paredz, ka finansējuma saņēmējs projektā var uzņemties papildu saistības, paredzot snieguma rezervei nepieciešamo finansējuma apmēru no saviem vai sadarbības partnera līdzekļiem, attiecīgi palielinot savu līdzfinansējuma likmi, vienlaikus plānojot iznākuma rādītājus atbilstoši projektā plānotajam ES fondu finansējuma apmēram, tai skaitā, snieguma rezervei nepieciešamajam finansējuma apmēram.  Vadošās iestādes 2017. gada 6. jūlija skaidrojumā “Skaidrojums par rezerves finansējuma izmantošanu ES fondu līdzfinansētajos projektos” ir sniegta informācija, ka gadījumos, ja finansējuma saņēmējs projekta ietvaros snieguma rezerves finansējumu uz sava riska ir ieplānojis kā papildus attiecināmo izmaksu finansējumu, lai rezerves finansējuma pieejamības gadījumā atgūtu jau ieguldītus paša resursus, MK noteikumos par SAM vai pasākuma īstenošanu būtu nepieciešams atrunāt rezerves priekšfinansēšanas iespēju, lai pēc Eiropas Komisijas lēmuma būtu iespējams attiecīgo nacionālā līdzfinansējuma attiecināmo izmaksu apmēru aizstāt ar ES fondu finansējumu.  Ņemot vērā, ka Noteikumi Nr.158 tika izstrādāti un pieņemti pirms Vadošās iestādes skaidrojumu izstrādes, Noteikumos Nr.158 nav atrunāta snieguma rezerves priekšfinansēšanas iespēja.  Noteikumu projekts paredz 6.1.3.1. pasākuma ietvaros pēdējā projekta, kuru plānots iesniegt Centrālajā finanšu un līgumu aģentūrā 2019.gadā, īstenošanai, tostarp snieguma rezerves priekšfinansēšanai un attiecināmo izmaksu segšanai, piesaistīt papildu publiskos līdzekļus, piemēram, pašvaldības finansējumu vai pašvaldības aizņēmumu Valsts kasē.  2) papildināt projekta neattiecināmo izmaksu segšanas nosacījumus.  6.1.3.1. pasākuma ietvaros sasniedzamie rādītāji plānoti, ņemot vērā, ka projektu ietvaros plānots ieguldīt arī neattiecināmās izmaksas, līdz ar to Noteikumu projekts paredz, ka finansējuma saņēmējs neattiecināmo izmaksu segšanai nepieciešamības gadījumā var piesaistīt aizņēmuma līdzekļus (ņemt aizņēmumu Valsts kasē visu ar projekta mērķa sasniegšanu nepieciešamo izmaksu (attiecināmajām un neattiecināmajām izmaksām)) segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Ierosināto grozījumu ietekme uz izsludināto projektu iesniegumu atlasi:  Pēc Noteikumu projekta spēkā stāšanās Centrālajai finanšu un līgumu aģentūrai būs nepieciešams veikt attiecīgus 6.1.3.1. pasākuma projektu iesniegumu atlases nolikuma grozījumus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki, komersanti un iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu un tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē (http://www.sam.gov.lv/sm/content/?cat=553) 2018.gada 19.decembrī. |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde, 6.1.3.1. pasākuma finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš